Skateboarding

thumb|eskuinera|300px|Skateboarding.***Skateboarding*** skateboard deritzon ohol gurpildun baten gainean ibiltzeko eta akrobaziak egiteko jolas eta kirola da. Oholaren gainean ibiltzeko azalera inklinatu batean maldan behera joan nahiz azalera lau batean hanka batez bultzatu egiten da. Sorreran, surf mundukoak eta underground kulturakoak ziren skateboardingean aritzen zirenak; baina gaur egun edozein arlotakoak dira.

Skateboarding kirolaren praktikan hiru modalitate bereiz daitezke: skateboarding bertikala, U itxurako skate parke eta antzekoetan burutzen dena, kaleko skateboardinga, kaleak zeharkatu eta horietan aurki daitezkeen oztopoak gainditzea helburua duena, eta freestyle edo estilo askeko modalitatea, skateboard gaineko akrobaziak (*ollie* izeneko jauzia, esaterako) eta antzekoak nabarmentzen dituena.

Kirol hau garrantzia irabaziz joan da, eta 2020ko Tokioko Olinpiar Jokoetan lehenengo aldiz kirol olinpikoa izan da.

## Historia 
[start=0|thumbtime=0|thumb|[Skateboard-aren gaineko zortzi datu.]]

### Espaloiko surfa 
Skateboardinga, gaur egun existitzen den bezala, 1940ko hamarkadaren amaieran edo 1950eko hamarkadaren hasieran jaio zen Kalifornian. Bertako surflariak itsasoan olaturik ez zegoenean ez aspertzeko hasi ziren skateboardinga praktikatzen. Horren ondorioz *espaloiko surfa* izenez ezagutzera eman zen sorreran. Surfak indarra hartu ahala espaloiko surf berri honek ere indarra hartu zuen, kirol ezaguna bihurtu arte. Inork ez daki nork egin zuen lehen taula; antza denez, hainbat pertsonak antzeko ideiak zituzten aldi berean eta ideia guztiek egurrez egindako ohol bati lotutako lau gurpil zeuzkaten komunean. Lehendabizi fabrikatutako patineteak Los Angelesko (Kalifornia) surf denda batek eskatu zituen, dendaren jabeak, Bill Richardek, akordio bat egin zuen Chicago Roller Skate konpainiarekin patinatzeko gurpilak sortzeko, zurezko ohol karratuekin lotzen zituztenak. Hasierako patinatzaileek surfaren estiloa eta akrobaziak berdindu nahi izaten zituzten eta oinutsik egiten zuten.

1960ko hamarkadan skateboard oholak modu industrialean eraikitzen zituzten lehenengo enpresak sortu ziren. Jack's, Kips', Hobie, Bing's eta Makaha ziren enpresa famatuenak. Hauek surf estiloko ohol txikiak egiten zituzten bertan lau gurpil lotuta. Bere produktua sustatzeko Larry Stevensonek, Makaha enpresaren zuzendariak, erakustaldiak antolatu zituen produktua saldu ahal izateko. Lehenengo erakustaldietako bat 1963an egin zer Hermosa Beach Kaliforniako udalerrian. 1964an Stan Richards kazetariak aurkeztutako Surf's Up telesailean agerraldia egin zuen kirol honek, eta hori skateboardak telebistan egindako lehen agerraldia izan zen.

Ekintza horiek skateboarding kirolaren ospea asko handitu zuten. Arrakasta harekin jarraituz, 1964. urtean plazaratu zen *The Quarterly Skateboarder* aldizkaria, skateboardingari buruzko lehenengo aldizkaria. Jhon Severson aldizkariaren nagusiak honako hau idatzi zuen lehenengo zenbakian:

### Lehen lehiaketa 
Erregistratuta dagoen lehen lehiaketa 1965. urtean egin zen Kalifornian, konkretuki Anaheim hirian. Kirol hau guztiz berria zenez, soilik bi diziplina desberdinetan lehiatzeko aukera zegoen: estilo librea lautadan (lautada batean denbora jakin batean skateboard taularekin akrobazia desberdinak egitean datza), eta eslalom jaitsiera (aldapa behera erlojuaren kontra egindako lasterketa).

Garai honetan skateboard atleta askok ospea lortu zuten, hala nola, Danny Bearer, Torger Johnson, Bruce Logan, Bill and Mark Richards, Woody Woodward, eta Jim Fitzpatrick-ek. Guzti hauek skateboard gainean surf estiloa imitatzen zuten, espaloian ibili aurretik surfean ibiliak zirelako. Famatuenetariko bat Patti McGee izan zen. Skateboard gainean ibiltzeagatik soldata bat jasotzen zuen lehenetariko atleta izan zen, Hobie eta Vita Pak enpresekin babesletza akordio batera heldu ondoren. Bere lan nagusia estatu batuetako hiri desberdinetan skateboard erakustaldiak egitea zen. Hain zen handia bere ospea non 1965. urtean *Life* aldizkariaren portadan agertu zen.

### Hazkundea 
[thumb|[Pagola jolas parkea|Pagola skate parkea, Donostian.|311x311px]]Kirol honen hazkundea alderdi ekonomikotik ere ikus daiteke: 1963-1965 urteetan Makaha enpresak garai hartan dirutza ziren 4 milioi dolarreko irabaziak izan zituen, soilik skateboard praktikatzeko taulak salduz. 1966. urtetik aurrera gizarteko zenbait alderdik skateboardingaren kontrako kanpaina bat hasi zuten osasunerako arriskutsua zela esanez. Horren ondorioz, kirolak indarra galdu zuen eta desagertzeko arriskuan egon zen 70. hamarkadara arte.

1970eko hamarkadaren hasieran, Frank Nasworthy poliuretanoz egindako skateboard gurpil bat garatzen hasi zen bere Cadillac Wheels enpresan. Material berri horren aurretik, monopatinen gurpilak metalezkoak edo buztinezkoak ziren. Trakzioaren eta errendimenduaren hobekuntza hain handia zen 1972an gurpila sortu zenetik, ezen skateboarden ospea berehala handitzen hasi zela. Horrek enpresek produktu hauen garapenean gehiago inbertitzea eragin zuen.

1975ean skateboardingak ospea berreskuratu zuen, eta 1960ko hamarkadatik egindako monopatin lehiaketarik handienetako bat antolatu zen, Del Marreko Txapelketa Nazionala, 500 lehiakide izatera iritsi omen zena. Txapelketak bi egun iraun zuen eta Bahne Skateboards eta Cadillac Wheelsek enpresen babesa zuen. Laster Kalifornia osoan zehar skateboarding lehiaketak egiten hasi ziren. Sarien bidez maila profesionaleko sistema erabili zen, hala nola, Skateboarding California Free Former munduko txapelketa profesionalak eta estilo libreko eta slalomeko lehiaketak.

1976ko martxoan ireki ziren tamaina handiko lehen bi skate parkeak: Skateboard City skate parkea, Port Orangen (Florida), eta Skatepark Carlsbad, San Diego konderrian (Kalifornia). Skate parkeak skateboard kirolean aritzeko bereziki eraikitako guneak dira, akrobazia mota desberdin asko egitea ahalbidetzen dutenak. 1982ra arte tamaina handiko 200 inguru skate parke eraiki ziren.

Estilo libreko skateboardak osasun ona izaten jarraitu zuen 1980ko hamarkadan, Rodney Mullen eta beste batzuk aitzindari izanik, kaleko skateboard modernoaren oinarri bihurtuko ziren oinarrizko akrobazia asko asmatu baitzituzten, hala nola, "*impossible*" eta "*kickflip*". Estilo libreak kaleko skateboardean eragin nabaria izan zuen 80ko hamarkadaren erdialdean. Skateboardingeko "generoen" bat-egite horrek sortutako tentsioei erantzunez, 1980ko hamarkadaren amaieran bilakaera azkarra gertatu zen kaleko patinatzaileari lekua egiteko. Une horretan patinatzaileentzako skate parke gutxi zeudenez, kaleko patinatzaileak merkataritza-guneak eta jabetza publiko eta pribatuak bilatzera bultzatu zituen bere kirola praktikatzeko gune gisa. Enpresek, gobernuek eta jabeek debekatu egin zuten beren eremu publiko zein pribatuetan skateboard egitea, eta kaleko skateboardaren arrakasta murriztu zen.thumb|Sancheski skateboard edo monopatina.

2001ean, monopatinak hainbesteko ospea lortu zuen, 18 urtetik beherako estatubatuar gehiago (10,6 milioi) zirela skateboardinga praktikatzen zutenak beisbolean jokatzen zutenak baino (8,2 milioi), nahiz eta talde-kirol tradizionalak nagusi izan gazteen programetan, oro har. Era berean, monopatinak parte-hartzaileei muskuluak, hezurrak eta oreka indartzeko aukera ematen zizkien, baita gazteen osasun mentala hobetzeko aukera ere, elkarrekiko errespetua, sare sozialen sorrera, adierazpen artistikoa eta ingurumenaren balioespena irakasten baitzizkien. Hiri asko planak ezartzen hasi ziren lur publikoak erabilgarriagoak izan zitezen, bereziki, skateboardingerako, eta patinatzaileak hiriko kaleetatik atera eta skate parkeetara joatera gonbidatu zituzten.

### Euskal Herrian 
Euskal Herrian, Sancheski marka izan zen skateboardinga zabaltzen aitzindari 1960ko hamarkadaren bukaeran, hainbat hiritan skateboarding erakustaldiak antolatuz eta Irunen ekoiztutako oholak merkaturatuz. Eskiak egiten zituen Irungo enpresa hark Sánchez-Sky batura zuen bere izenean.

1970eko hamarkadan Euskal Herrian sortu ziren beste modelo batzuk *Zutik Nai* izenekoak, *Skider*, *Amaya* eta Eibarko GAC enpresak egindako *Moby Board* direlakoak izan ziren. Monopatin esaten zitzaien gailu hauei XX. mendean Hego Euskal Herrian.

## Skaterboardingeko akrobaziak 
Skaterboardingeko akrobaziak hainbat kategoriatan banatzen dira:

### *Ollie* 
Akrobazia oinarrizkoena da, honetatik ia beste akrobazia guztiak jaiotzen dira, gaur eguneko akrobazia guztien ama baita. Eskurik gabe taularekin salto egitean datza. Hau egiteko jarraitu behar diren pausoak:

# Oin bat taularen lehenengo lau torlojuen atzean jartzen da eta bestea atzeko puntan edo *tail*ean.
# Jauzi egiteko abiada hartzen da, eta *tail*ari kolpe siku bat ematen zaio, *pop* deritzona. Jauzi bat egin eta aurreko oina aurreko torlojuetara mugitzen da, oina taularen gainean irristatuz, ohola berdinduta gera dadin. Horrela, aurrealdeko eta atzealdeko gurpilekin aldi berean jauzi egiten da.
# Airean, hankak igotzen dira, belaunak flexionatuz, altuera handiago bat lortu nahi bada.
# Lurreratzerakoan belaunak flexionatu behar dira kolpea leuntzeko. Saiatu behar da taula horizontalki eror dadin eta inpaktua gutxitzen.

### *Nollie* 
Akrobazia hau *ollie*aren antzekoa da, baina pixka bat zailagoa. Ohola altxatu behar da, baina *nose*a (aurreko aldea) aurreko oinarekin zapalduz. Adibidez: erregularra bazara (hau da, ezkerreko oina aurrean eramaten baduzu), ezkerreko oina *nose*an jartzen duzu eta eskuinekoa irristatzeko erabiltzen duzu. *Goofy* baldin bazara (eskuineko oina aurrean), gauza bera egiten da, baina alderantziz.

### Zoru akrobaziak, *flatground* edo *flip tricks* 
[thumb|[Kava Vasques, *varial flip* akrobazia egiten. ]]

Zoru akrobaziak, *flatground* edo *flip tricks*, hala nola *flip* edo *varial flip*, gaur egun gehien praktikatzen direnak dira. Gainazal lau batean gainean egiten dira eta leku askorik ez dute behar. Horien artean daude *pogo*a, *railstand*a edo *street*a. Zoru akrobazia oinarrizko hainbat akrobaziatan datza, eta aldaerak eta konbinazioak ditu:
* *Ollie*: aurretik azaldu den bezala, eskurik gabeko aireko akrobazia bat da. Alan "Ollie" Gelfandek asmatu zuen 1978an.
* *Shove-it*: bi aldaera ditu, *shove-it* eta *pop shove-it*. Lehenengoan, taula 180 gradutan biratzen da, lurrean irristatuz eta bere gainean eroriz. Bigarrenean, taula lurretik altxatu eta 180 graduko bira berdina egiten da.
* *Frontside* edo *frontside 180*: 180 graduko bira eginez jauzi bat egitean datza, atzera biratuz, zure gorputzaren aurrealdea ikusteko moduan (jendea aurrez aurre duzula).
* *Backside* edo *backside 180*: *frontside*aren berdina da, baina bizkarra emanez (jendea aurrez aurre duzula).
* *Kickflip*: ardatz longitudinalean zehar 360 graduko biraketa egiten du skate-ak, jauzi bat egin eta skate-a airean dagoela.
* *Heelflip*: *kickflip*aren gauza bera da, baina bira kontrako zentzuan emanez (hatzen alderantz).
* *Varial flip* edo *heel flip*: aurreko biraketei taularen 180 graduko bira eransten zaie.
* *360 flip*: 360 graduko *shove-it* batekin konbinatutako *kickflip* bira ematean datza.
* *540 flip*: 540 *shove-it* bati *kickflip* bat sartzean datza.
* *Caballerial*: *fakie* (atzeraka dabilen skater-a) moduan joan eta 360 graduko *backside* bat egitean datza.
* *Flip 540*: *flip* 360 bat egitean datza, 180° gehituz (horregatik deitzen da 540, taulak 540° biratzen duelako).

### *Lip*, *stall* edo parpaila akrobaziak 
Arrapalen ertzetan egindakoak dira. *Lip*, *stall* edo parpailako akrobaziak *quarter pipe, half pipe*, igerileku edo *bowl* baten ertzean jartzean oinarritzen diren akrobaziak dira.
[thumb|[Julio Pineda, Ollie eta Bowl batera egiten, Owl´s Head Skate parkean. ]]
Adibidez, *nosestall*a dago, taularen *nose*a sartu eta posizio horretan orekari eustean datzana. *Footplant*a honetan datza: *quarterpipe/bowl* ertzean gelditzea, *boneless*a bezala, hau da, *quarterpipe* edo *bowl*aren ertzean oin bakarrarekin gelditzea, bestea zure atzean dagoen taulan dagoen bitartean. *Lipslide*n beste aldaera batzuk *handplant*ak eta *invert*ak dira, hala nola, esku bakar batean gelditzea, oinak taulan erabat buruz buru dituzula den *invert*a.

### *Skate street* akrobaziak 
Hauek dira kaleko skater batek egin ohi dituen akrobaziak. Hona hemen *flip*aren oinarrizko akrobaziak:

* *50-50* edo *fifty-fifty*: ardatzak (truckak) ertz baten gainetik igarotzen diren akrobaziak dira (baranda bat, oinarri bat, ertz metaliko bat, etab), hala nola *boardslide, lipslide, noseslide, tailslide, feeblegrind, nosegrind*, eta abar.
* *Lip*a: *coping*etan egindakoak dira, hau da, *half-pipe*n ertz metalikoetan. Akrobazia horietan *coping*aren gaineko oreka ahalik eta gehien mantentzen saiatzen dira, jarrera jakin batean.
* *Grab*: airean egiten diren akrobaziak dira. Horietan, ohola eskuarekin hartzen da, eltzen den lekuaren eta eramaten den jarreraren arabera.
* *Flip* edo *kickflip*: taula 360 gradutan biratzean datza, skatearen ardatzean zehar, oinen orpoaren norabidean (atzerantz).
* *Heelflip*: *kickflip* baten gauza bera da, baina kontrako noranzkoan biratzen du (hatzen norabidean) eta orpoa taulako ahurrerantz irristatuz exekutatzen da. *Kickflip*a baino zailagoa izaten da.
* *Flip* 180: akrobazia hau *kickflip* bat egitean datza, eta, aldi berean, gorputzaren 180 graduko bira egiten da eta norabide berdinean taula biratu egiten da. *180 frontside* eta *180 backside flip*ak daude, eta bakoitzak bere teknika eta zailtasun-maila du.
* 360 *flip*: 360 *shove-it* bat egin behar da, *kickflip* batekin elkartuz.
* *Pop shove-it*: oso akrobazia erraza da. Taula 180 gradu aurrera biratzean datza. Gradu gehiago badira, *360 pop shove-it* izena jasoko du.
* *FS pop shove-it*: 180 graduko taula *pop shove-it* atzeraka biratzean datza.
* *Impossible*: egiteko akrobazia oso konplexua da. *Ollie*a egitean datza, eta atzeko oinarekin buelta bat ematea ohola oinaren inguruan arrastaka eramanez, eta berriro lurrera haren gainean erortzea, ohola kanporantz pixka bat okertuta dagoen itzulipurdi bat bezala egin ondoren. Rodney Mullenek sortua.
* *Bigspin*: 360 *pop shove it* eta 180 *spin* arteko nahasketa da.
* *Frontside* 180: taula 180 gradu atzera biratzean datza, eta mugimendua pertsonaren mugimenduarekin batera egin behar da.
* *180 backside*: taula 180 gradu aurrera biratzean datza, eta mugimendua pertsonaren mugimenduarekin batera egin behar da.
* *Lasser flip*: akrobazia hau 360 *pop shove-it* baten eta *heelflip* baten konbinazioan datza. 360 *flip*aren antza du, baina hau atzeranzkoa da.
* *HalfCab*: “Fakie” eran joan eta 180 *ollie backside*ra biratzean datza(*Half Caballerial*).
* *FullCab* edo *Caballerial*: “Fakie” eran joan eta 360 *ollie backside*ra biratzean datza.

### *Flip* akrobaziak 
thumb|Heelflip akrobazia.Hainbat *flip* akrobazia daude, ohola biratzea lortzen duten akrobaziak:
* *Kickflip*a: taula 360 gradutan skatearen ardatzean zehar airean biratzean datza, orporantz edo oineko hatz txikirantz (atzerantz). Horretarako, salto egin behar da oina taulan zehar diagonalean irristatzen den aldi berean.
* *360 flip*, *tre flip* edo *3 flip*: *360* *pop shove-it* eta *kickflip* baten nahasketa da.
* *Laser flip*: *360 frontside pop shove-it* bat egitean datza, *heelflip* batekin konbinatuta. *360 flip*aren kontrakoa da.
* *Heelflip*: kickflip baten berdina da, baina kontrako noranzkoan biratzen du (hatzen norabidean), eta orpoa taularen ahurrerantz irristatuz exekutatzen da.
* 180 *ollie*: bi akrobaziatan banatzen da. 180 *backside*a eta 180 *frontside*a. *Frontside*an, 180 bira zure bizkarrerantz aurreko sorbaldarekin (ezkerrekoa erregularra eta eskuinekoa goofyak) egin behar da, eta 180 *backside*an, kontrako noranzkoan.
* *Shove-it* edo *pop shove-it*: bi akrobaziatan banatzen da hau ere: *backside shove-it* eta *frontside shove-it. Frontside shove-it*aren kasuan, taulak 180 *frontside*an bezala biratzen du, baina gorputza estatiko geratzen da, eta alderantziz gertatzen da *backside shove-it*ean.
* *Varial kickflip*: backside shove-ita kickflip batekin elkartzen duen akrobazia da.
* *Varial heelflip*: frontside shove-it baten eta heelflip baten arteko konbinazioa da, zailtasun maila altu samarra duen akrobazia.
* *Body varial kickflip*: *backside shove-it* eta *kickflip*a elkartzean datza, baina gorputza 180 gradu biratu behar da lurra ukitu aurretik. *Varial heelflip* akrobazia bezala, hau ere konplikatua da.
* Pisu akrobaziak, *flatground* edo *flip tricks*, hala nola *flip* edo *varial flip*a, gaur egun gehien praktikatzen direnak dira. Azalera lau baten gainean egiten diren eta leku askorik behar ez duten akrobaziak dira, hala nola *pogo, railstand* edo *street*. Oinarrizko zazpi akrobazia dira, eta hauen aldaerak eta konbinazioak egiten dituzte.

thumb|Boardslide akrobazia.

### *Grind* akrobaziak 
Grind-akrobaziak, funtsean, oholarekin salto egitean eta espaloi, baranda edo barandadun zintarri, ertz bati lotutako hodi horizontala, baten gainera igotzean dautza, gainazalaren ertzaren gainean irristatuz, orekari eutsiz eta erortzea saihestuz. Hauek dira:

* 50-50: errailean ardatzekin edo truckekin joatean.
* 5-0: 50-50en antzekoa, baina *manual* (atzeko bi gurpiletan bakarrik mantentzea) bat egiten da errailean.
* *Nosegrind*: 5-0 baten kontrakoa. *Manual nose* bat egiten da, hau da, bakarrik aurreko bi gurpiletan mantentzen da.
* *Tail slide*: *tail*a (taularen atzeko zati irtena) errailean irristatzean datza.
* *Boardslide*: taulako ardatzen arteko zatia errailetik irristatzen denean.
* *Casper slide*: *boardslide* berdina da, baina oholaren goiko partearekin egiten da hau (lixarekin).

### *Manual* akrobaziak 
Hainbat mota daude: *manual, nosemanual, one-foot manual, one-foot nosemanual, one-wheel manual, left manual, right manual, penguin manual, handstand manual*… besteak beste.

*Manual* akrobaziak bi gurpilekin orekari eustean datza, bai aurreko gurpilekin (*nosemanual*), bai atzeko gurpilekin (*manual*); skatearen akrobazia oinarrizkoa da. *One-wheel manual*a gurpil bakar batean oreka mantentzean datza (aurreko zein atzeko gurpiletan); *one-foot manual*ean (*manual* edo *nosemanual* izan daiteke), ohol gainean bermaturik oin bakarra dago.

### *Old school* akrobaziak 
*Old school* akrobaziak antzinako skateekin egiten zirenak dira, nahiz eta oraindik ere badagoen hori praktikatzen duen jendea. Hemen adibide batzuk: *pogo, railstand, casper, anti-casper, handstand* eta abar.

Eskuek parte hartzen duten akrobaziak dira, antzinako skate-an ez baitzegoen oinak bakarrik erabiltzen zituen akrobaziarik. Gaur egungoen oso antzekoak dira, baina eskuekin lagunduz, sinpleagoak ziren.

* *Boneless*: akrobazia sinple bat da. Ohola eskuarekin hartzen da eta, aldi berean, aurreko oina jaisten da, hori lurrean bermatuta dagoela jauzi bat eginez. Airean egonda, berriro igotzen da oina oholera eta bi oinak taularen gainean daudela erori behar da lurrera. Akrobazia hauek ez dira asko ikusten gaur egun.

### *Grab* akrobaziak 
thumb|Nose grab akrobazia Bowl batean.*Grab* akrobaziak dira ohola airean heldu edo eusten dutenak, *half pipe*tik edo beste arrapala batzuetatik aterata edo *ollie* bat eginez.

Hauek dira nagusienak:
* *Frontside grab:* taula aurrean duzun aldetik hartzea da.
* *Backside grab*: atzeko aldetik hartzen da taula.
* *Nose grab*: taula *nose* aldetik aurrean duzun eskuarekin hartu behar duzu.
* *Tail grab*: taula *tail* aldetik atzean duzun eskuarekin hartzean datza.
* *Double grab*: bi aldaera dira, batean *frontside grab* eta *backside grab* elkarrekin egin behar dira, eta bigarrenean *nose grab* eta *tail grab* aldi berean egin behar dira.
* *Mute grab*: taularen aurretik skater-aren atzean geratzen den zatia hartzea da.
* *Stale grab*: taularen atzeko aldetik skater-aren aurrean geratzen den zatia hartzean datza.

## Skateboarding estiloak 
[thumb|[Kava Vasques Freestyle-a egiten. ]]Skateboard motaren eta lurraren arabera, hainbat estilo bereiz daitezke skateboarding egiten denean. Honako hauek dira nagusiak:
* *Freestyle*: skate estilorik zaharrena da. Skateboard edo akrobazia teknikoak nabarmentzen dira zoru lauan. Koreografia eta musika on bat ere beharko dira freestyle errutina profesional bat egiteko. Musikak sortzaileagoa izaten laguntzen du praktikatzen ari den bitartean. Estilo honetan, akrobazietan zentratzen dira, tartean oztoporik jarri gabe.
* *Slalom*: estilo honetan, dena kono-ibilbide bat jarraitzean oinarritzen da, eta horiek ukitu gabe bidea igarotzean. Kono bat jotzen den bakoitzean, denbora kentzen zaio erlojuari eta puntuazio txarragoa lortzen da.
* Jaitsiera (*downhill*): abiadura handiko jaitsiera-tarteak egitea da kontua hemen. Skateboarding modu aurreratu bat da, eta edozein erorketa leuntzen lagunduko duten babesak erabili behar dira; erorketak nahiko zalapartatsuak izan daitezke estilo-mota honetan hartzen den abiaduragatik (125 km/h-ko abiadura har daiteke eta skatearen erabateko kontrola izan behar da).
* Bertikala: skate-a horma bertikaletan muntatzeko ekintza da. Kasu gehienetan, patinetako arrapaletan edo beste inklinazio batean muntatu beharko da skate-a. Skate-txapelketetan, horma bertikal handiak egon ohi dira eta skaterrek akrobaziak egiteko erabiltzen dira.
* Kalekoa (*street skateboard*): kaleko skate-a leku publikoetan askotan egiten diren trantsizioetan eta akrobazietan oinarritzen da. Kaleko skater bat izateko, kontuan izan, batez ere, plazetan, industrialdeetan eta hiriko kaleetan patinatu behar dela. Baita parkeko eserlekuetatik, eskudeletatik, barandetatik, eskaileretatik, kuboetatik eta abarretatik ere.
* Parkekoa: *skateboarding park* ere esaten zaio. Askotan skate-an ibiltzen direnek kirol horretarako berariaz diseinatutako parkeetan akrobaziak egitean sortutako hainbat azpi-estilo biltzen ditu. Instalazioak egokiak dira akrobaziak erraz egiteko eta oztopoak dituzte, hala nola, errailak eta eskailerak.
* Igerilekuan (*pool skateboard*): izenak adierazten duen bezala, skate-a igerileku batean edo azalera esferikoetan egiten denean ematen zaio izen hori.
* Hirikoak (*cruising skateboard*): *cruising*a skateboardinga ahalik eta azkarren joatea ahalbidetzen duen skateboard batekin praktikatzen da. Skate-parkeetan, hiri-eremuetan eta, oro har, arrapaletan ahalik eta azkarren ibili ahal izatea da helburua, gainazalik ukitu gabe edo gelditu gabe ibiltzen saiatuz. Skateboarda garraiobide gisa erabiltzea da kontua.

## Erreferentziak 
## Kanpo estekak